പേരാവൂരിലെ കൃപാലയം അഗതി മന്ദിരത്തിലെ നൂറിലേറെ അന്തേവാസികള്ക്ക് കൊവിഡ് പേരാവൂരിലെ കൃപാലയം അഗതി മന്ദിരത്തിലെ നൂറിലേറെ അന്തേവാസികള്ക്ക് കൊവിഡ്. തെരുവില് അലയുന്നവര്, ആരോരും ഇല്ലാത്ത പ്രായമായവര്. മാനസീക വെല്ലുവിളി നേരിടുന്നവര്, രോഗികള് ഇങ്ങനെ സമൂഹത്തിന്റെ കരുതല് വേണ്ട ആളുകളെ പാര്പ്പിക്കുന്നയിടമാണ് പേരാവൂര് തെറ്റുവഴിയിലെ കൃപാഭവനം. 234 അന്തേവാസികളുള്ള ഇവിടെ ഈ മാസം നാലിനാണ് ഒരാള്ക്ക് കൊവിഡ് പോസറ്റീവ് ആയത്. ഒരാഴ്ചയ്ക്കിടെ അഞ്ചുപേര് മരിച്ചു. ഭക്ഷണമടക്കം കിട്ടാത്ത സാഹചര്യമാണുള്ളതെന്നും രോഗികളുടെ അവസ്ഥ കൂടുതല് ദയനീയമാവുകയാണെന്ന് നടത്തിപ്പുകാര് പറയുന്നു. ഇതുവരെ ജില്ലാ ഭരണകൂടം പ്രശ്നത്തില് ഇടപെട്ടിട്ടില്ല.രണ്ടാഴ്ചക്കിടെ കൊവിഡ് രോഗികളുടെ എണ്ണം നൂറായി. അഞ്ചുപേര് മരിച്ചു. മാനസീക വെല്ലുവിളി നേരിടുന്ന കൊവിഡ് രോഗികളെ ആശുപത്രിയില് കൊണ്ടുപോകാനാകാത്ത സാഹചര്യമാണ്. കൊവിഡ് രോഗികള്ക്ക് ആവശ്യമായ മരുന്ന് ആരോഗ്യ വകുപ്പും പഞ്ചായത്തും നല്കുന്നുണ്ട്. എന്നാല് കൊവിഡ് പ്രതിസന്ധിയില് ഇവിടെത്തെ മറ്റ് രോഗികളുടെ ചികിത്സയും മുടങ്ങിയ സാഹചര്യമാണുള്ളത്.The post പേരാവൂരിലെ കൃപാലയം അഗതി മന്ദിരത്തിലെ നൂറിലേറെ അന്തേവാസികള്ക്ക് കൊവിഡ് first appeared on MalayalamExpressOnline.